**Non-definiţii**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Non-definiţii

Ubicuitate-

Alungarea Nimicului

Din Paradis.

Eternitate-

Resurecţia secundelor

Care vin deja ucise,

În trupuri de amintiri.

Singurătate-

Fericirea de a fi

Înconjurat de cât

Mai mulţi oameni

Care nu te văd.

Dualitatea umană-

Ispita Divinităţi

Datorată plictiselii.

Déjà vu-

Cioburi de memorii

Oglidite pe retina

Viitorului.

Pescăruşi pe ţărm-

Durerea scoicilor

Abandonate de ocean.

Singurătate-

Un bob de grâu uscat

Într-un sac cu spice.

Eclipsa totală de Soare-

Pleoapa închisă a Lunii

Alungând umbrele.